रिबॉक
चित्र:Reebokworldheadquarters.jpg रिबॉक इंटरनेशनल लिमिटेड, जो खेल के परिधान बनाने वाली जर्मनी की दिग्गज कंपनी एडिडास की एक सहायक कंपनी है जो खेल के जूते, परिधान और संबंधित साजोसामान बनाती है। यह नाम अफ्रीकी हिज्जे 'rhebok' निकला है, जिसका मतलब अफ्रीकी हिरण या चिंकारा होता है। 1890 में इंग्लैंड के बोल्तों शहर से 6 मील दूर एक छोटे से गावं होलकोम ब्रुक में जोसफ विलियम फोस्टर नियमित रूप से दौड़ेवाले जूते बनाते थे, तभी उनके मन में दौड़ने वाले वैसे जूते बनाने का अनोखा विचार आया, जिसकी सतह में नुकीले हिस्से होते थे। जैसे ही उनका विचार आगे बढ़ा, उन्होंने अपने बेटों के साथ मिलकर 1895 में जे डबल्यू फोस्टर और संस के नाम से जूते कंपनी की स्थापना की. 1924 तक, फोस्टर और संस कंपनी बेहतर जूते बनाने के क्षेत्र में नाम कमा चुकी थी और कंपनी को 1924 के ग्रीष्मकालीन ओलंपिक में इंग्लैंड का प्रतिनिधित्व करने वाले एथलीटों के लिए जूते बनाने का मौका मिला था। फोस्टर के जूते पहनकर प्रदर्शन करने वालों में महान हेरोल्ड अब्राहम्स और एरिक लिडेल भी थे, जिन्हें ऑस्कर जीतने वाली फिल्म चैरट्स ऑफ फायर में चित्रित किया गया था। मन में उच्च गुणवत्ता वाले जूते बनाने की इस विरासत को ध्यान में रखते हुए फोस्टर के दो पोतों-जो और जैफ फोस्टर ने मर्करी स्पोर्ट्स की स्थापना की. 1960 में, जो और जैफ फोस्टर ने इंग्लैंड में कंपनी का नया नाम रिबॉक रखा, जिसे उस शब्दकोश से खोजा गया, जिसे जो फोस्टर ने अपनी किशोरावस्था में एक दौड़ में इनाम के रूप में जीता था। शब्दकोश दक्षिण अफ्रीकी संस्करण और वर्तनी वाला था। 1979 में एक अंतरराष्ट्रीय व्यापार प्रदर्शनी में संयुक्त राज्य अमेरिका के उपकरण वितरक पॉल बी फायरमैन ने रीबॉक्स एक जोड़ी देखी और उन्हें उत्तर अमेरिका में बेचने के लिए सौदा किया, जहां प्रतियोगी कंपनियों-नाइक, एडिडास और पुमा से ज्यादा महंगा होने के बावजूद ये जूते काफी सराहे गये।